**ΕΝΩΣΗ  ΥΠΑΛΛΗΛΩΝ  ΠΥΡΟΣΒΕΣΤΙΚΟΥ**

**ΣΩΜΑΤΟΣ ΠΕΡΙΦΕΡΕΙΑΣ  ΣΤΕΡΕΑΣ  ΕΛΛΑΔΑΣ**

**Ε.Υ.Π.Σ. Περιφέρειας Στερεάς Ελλάδας – Μέλος της Π.Ο.Ε.Υ.Π.Σ.**

**Αναγνωρισμένη με την υπ’αριθμ. 76/1998 Απόφαση Πρωτοδικείου Λαμίας**

**ΕΔΡΑ: Λαμία – Κων/νου Καραμανλή 3 - Π.Υ. Λαμίας**

**Τ.Κ.: 35100 - ΤΗΛ.& FAX.: 2231033636**

**eypsste.gr/e-mail:** **eypsster@yahoo.gr**

**τηλ Προεδρου 6973771276-6981890371**

**Αρ.πρωτ: 141 Λαμία 23.10.2018**

 **ΠΡΟΣ: Διοικητή ΠΕΠΥΔ Περ. Στερεάς**

 **Ελλάδας Αρχιπύραρχο κ. Σπαή Νικόλαο**

 **ΚΟΙΝ: ΠΟΕΥΠΣ**

 **Μέλη της ΕΥΠΣ Περ. Στερεάς Ελλάδας**

 **ΘΕΜΑ: «Άδειες πυροσβεστικού προσωπικού Υπηρεσιών της Περιφέρειας Στερεάς**

 **Ελλάδας»**

 **Μετά την έκδοση της υπ’αριθμ. 59989 Φ.204.1/05.10.2018 Απόφασης Αρχηγού Π.Σ. που αφορά την χορήγηση οφειλόμενων κανονικών αδειών στο πυροσβεστικό προσωπικό, καθίσταται σαφές ότι οι Διοικητές των Υπηρεσιών του Σώματος υποχρεούνται στην χορήγηση πάσης φύσεως οφειλόμενων κανονικών αδειών (χωρίς καμία αναφορά σε έτος), καθώς και στην παροχή των αναγκαίων διευκολύνσεων, εφόσον οι υπηρεσιακές ανάγκες το επιτρέπουν. Δυνάμει της Απόφασης αυτής και με το από 22-10-2018 Υπηρεσιακό Σημείωμα Π.Ε.Π.Υ.Δ. Περιφέρειας Στερεάς Ελλάδας, επισημαίνεται ότι η κανονική άδεια των υπαλλήλων της Περιφέρειας, θα πρέπει να χορηγηθεί στο σύνολό της έως το τέλος του έτους διάνυσής της, ήτοι μέχρι την 31-12-2018, εκτός εάν έκτακτες ή σοβαρές υπηρεσιακές ανάγκες δεν το επιτρέπουν, γεγονός που θα βεβαιωθεί από σχετικό έγγραφο των Διοικητών των Υπηρεσιών.**

 **Η εντολή για χορήγηση όλων των κανονικών αδειών έως 31-12-2018 και ενώ άπαντες γνωρίζουν την κατάσταση που επικρατεί, όσον αφορά τις ελλείψεις σε προσωπικό όπως βεβαίως και τις γενικότερες δυσκολίες διαχείρισης του υπηρεσιακού έργου, παραβλέπει τα εξής όμως δεδομένα:**

 **Α) Ότι κάποιοι Διοικητές Υπηρεσιών, ερμηνεύουν κατά το δοκούν τις παραπάνω Αποφάσεις και εντολές, στα πλαίσια της δικής τους πάντα διευκόλυνσης, προβαίνοντας στη χορήγηση της κανονικής άδειας του έτους 2018 και αρνούμενοι στη χορήγηση υπολοίπων ημερών έτους 2017, έτους 2016 ή και έτους 2015 ακόμα, που δεν ελήφθησαν από τους συναδέλφους εξαιτίας των αυξημένων υπηρεσιακών αναγκών σε συνδυασμό με την έλλειψη προσωπικού των Υπηρεσιών. Αυτό έχει ως αποτέλεσμα να χάνονται ημέρες προηγούμενων ετών, κατά παράβαση του άρθρου 109 του Π.Δ. 3/2014, παρανομώντας και καταστρατηγώντας το θεσμοθετημένο δικαίωμα της κανονικής άδειας των υπαλλήλων.**

 **Β) Σύμφωνα με τις διατάξεις της παραγράφου 1, του άρθρου 109 του Π.Δ.3/2014, οι κανονικές άδειες των Υπαλλήλων, χορηγούνται έως το τέλος Μαϊου του επομένου έτους, ακόμα και χωρίς το σχετικό αίτημα του ενδιαφερόμενου, πρόβλεψη που έχει νομοθετηθεί με σκοπό την αποσυμφόρηση της εύλογης πίεσης που θα υπάρξει στο προσωπικό των Υπηρεσιών, οι οποίοι υποχρεωτικά θα πρέπει να λάβουν μέχρι το τέλος του έτους την κανονικής τους άδεια. Επειδή λοιπόν οι προβλέψεις ενός Π.Δ. όπως το 3/2014 υπερισχύουν, σύμφωνα πάντα με την ιεραρχία των πηγών δικαίου, ενός οποιουδήποτε Υπηρεσιακού Σημειώματος (κανονιστική πράξη Διοίκησης), επιβάλλεται όπως:**

* **Δοθεί άμεση εντολή στις Διοικήσεις τω Υπηρεσιών και Κλιμακίων της**

**Περιφέρειας, για χορήγηση των κανονικών αδειών προηγούμενων ετών (2015, 2016 και 2017) στους υπαλλήλους, στους οποίους οφείλονται αυτές, καθώς, η χορήγηση της κανονικής άδειας είναι υποχρεωτική για την εκάστοτε Διοίκηση (παράγραφος δ, του άρθρου 99 του Π.Δ.3/2014).**

* **Δοθεί χρόνος επιμήκυνσης του χρόνου χορήγησης των κανονικών**

**αδειών έτους 2018, έως δηλαδή μέχρι το τέλος Μαϊου έτους 2019, δεδομένων των προβλημάτων εύρυθμης λειτουργίας των Υπηρεσιών της Περιφέρειας και της πίεσης που θα δημιουργηθεί εξαιτίας του μικρού χρονικού διαστήματος μέχρι το τέλος του έτους.**

 **Κύριε Διοικητή, παρακαλούμε όπως μεριμνήσετε άμεσα για την τακτοποίηση των δύο αυτών θεμάτων, ώστε να διευκολυνθεί η ομαλή λειτουργία των Υπηρεσιών της Περιφέρειας Στερεάς Ελλάδας.**

**Για το Δ.Σ. της Ε.Υ.Π.Σ. Περιφέρειας Στερεάς Ελλάδας**

**Ο ΓΕΝΙΚΟΣ  ΓΡΑΜΜΑΤΕΑΣ                                             Ο ΠΡΟΕΔΡΟΣ**

**ΜΙΧΟΣ  ΙΩΑΝΝΗΣ                                              ΥΦΑΝΤΗΣ ΕΥΑΓΓΕΛΟΣ**

,